钦定古今图书集成/明伦汇编/闺媛典/第120卷 > 周渭妻莫荃
## 钦定古今图书集成/明伦汇编/闺媛典/第120卷 > 周渭妻莫荃

按《广西通志》：宋莫荃者，恭城人也，嫁为同县周渭妻。
渭苦刘𬬮政赋繁重，避地北走，上书言时务，得白马
主薄，历知隶州。太平兴国二年，为广南诸州转运副
使，始与荃相见。渭北走时，不暇与荃诀，二子孩幼，荃
尚少，父母欲嫁之，荃泣誓曰：“渭非久困者，今避难远
适，必能自奋。”于是亲蚕绩碓舂，以给朝夕。二子皆毕
婚娶，凡二十六年，复见渭，时人异之。朱昂作《莫节妇
传》，记其事。